U nešto više od godinu dana Hrvatska je postala bogatija za desetak novih pivovara. Pivari iz kućne radinosti, svojevrsni pokret otpora industrijskim pivovarama, pronašli su svoje kupce, probili se u brojne kafiće, restorane, ali i maloprodajne lance

'Zaposlili smo dvoje novih ljudi, to je ono najvažnije', kazao je za tportal Miroslav Šuvak, osnivač pivovare Nova runda . Prije nego što se u potpunosti posvetio proizvodnji piva, Šuvak je radio kao informatičar u Agrokoru. Danas je istaknutija figura zajednice 'kućnih kuhara piva', koji se vole nazivati homebrewerima , a svoje pogone nazivaju craft pivovarama .

'Zadovoljni smo, sve ide prema planu. Ljudi super reagiraju na ale piva. U poslovnom smislu nismo ni imali neka velika očekivanja, napravili smo kvalitetno pivo, a ljudi su to prepoznali'.

Na primjeru Zmajske pivovare vidi se da je hobi moguće pretvoriti u isplativ biznis. Prema Čapki, u ovom trenutku na tržištu se 'vidi' desetak malih pivovara, no on ih očekuje još, s obzirom na to da postoji potražnja za pivom koje je kvalitetno i drugačije. Zmajska pivovara prvu je godinu poslovanja, prema podacima servisa Poslovna Hrvatska, završila s prihodom od 350.000 kuna, ali i gubitkom.